Р А Й О Н Н А И З Б И Р А Т Е Л Н А К О М И С И Я Р У С Е

**ПРОТОКОЛ № 3/25.04.2024 г**

от проведено заседание на РИК Русе

 Днес, 25.04.2024 г., в зала № 2 на Община Русе се проведе заседание на РИК - Русе.

 Заседанието бе открито в 17.00 ч. часа от Председателя на РИК - Милена Хинкова.

 Присъстват членове на РИК Русе: Милена Хинкова - председател, Стела Стоилова - зам.-председател, Шейнур Еюб - зам.-председател, Лиляна Владимирова - зам.-председател, Ина Райчева-Цонева - зам.-председател, Борислава Жечев - член, Стефан Донев - член, Бранимир Стефанов – член, Стефан Бонев– член, Димитър Димитров-член, Иван Дойнов - секретар.

 Отсъстващ: Миглена Ангелова – член, Борислава Жечев – член и Есин Вейсалова - Митева - член .

 Налице е необходимия кворум за провеждане на заседание.

 Протоколът се води от Петя Митева.

**ДНЕВЕН РЕД:**

 Точка 1: Състав на СИК

 Точка 2: Разни

 Дневният ред се прие.

 По **т. 1** г-жа Хинкова докладва проект за решение:

 Относно: Разпределение на членове и ръководни места в СИК в Деветнадесети район - Русенски при произвеждане на изборите за членове на Европейския парламент и народни представители на 9 юни 2024 г.

 След влизане в сила на заповедта на кмета на съответната община за определяне броя на секциите на територията на общината, РИК със свое решение определя броя на членовете на всяка СИК съобразно броя на избирателите в съответната секция и изискванията на чл. 92, ал. 6, изр. второ ИК, както и разпределението на местата в СИК и техните ръководства между партиите и коалициите на територията на общината, а за градовете с районно деление за територията на всеки административен район.

 На основание чл. 72, ал. 1 от ИК, във връзка с чл.92,ал.4 и решение № 5 ЕП/НС от22.04.2024 на РИК – Русе,т.2 от решение № 3130 ЕП/НС от 23.април 2024 г на ЦИК

РЕШИ:

 Разпределя местата в СИК и техните ръководства между партиите и коалициите в Деветнадесети избирателен район - Русенски, както следва:

|  |  |  |  |  |  |  |  |
| --- | --- | --- | --- | --- | --- | --- | --- |
| **РУСЕ** | **ОБЩО** | **ГЕРБ-СДС** | **ПП-ДБ** | **ДПС** | **В** | **БСП** | **ИТН** |
| ОБЩО | 1852 | 487 | 444 | 257 | 244 | 210 | 210 |
| РЪКОВОДСТВО | 630 | 184 | 168 | 96 | 91 | 62 | 29 |
| ЧЛЕНОВЕ | 1222 | 303 | 276 | 161 | 153 | 148 | 181 |
| **БОРОВО** | **ОБЩО** | **ГЕРБ-СДС** | **ПП-ДБ** | **ДПС** | **В** | **БСП** | **ИТН** |
| ОБЩО | 80 | 20 | 18 | 11 | 11 | 10 | 10 |
| РЪКОВОДСТВО | 30 | 9 | 8 | 5 | 4 | 3 | 1 |
| ЧЛЕНОВЕ | 50 | 11 | 10 | 6 | 7 | 7 | 9 |
| **БЯЛА** | **ОБЩО** | **ГЕРБ-СДС** | **ПП-ДБ** | **ДПС** | **В** | **БСП** | **ИТН** |
| ОБЩО | 185 | 46 | 42 | 26 | 25 | 23 | 23 |
| РЪКОВОДСТВО | 69 | 20 | 18 | 11 | 10 | 7 | 3 |
| ЧЛЕНОВЕ | 116 | 26 | 24 | 15 | 15 | 16 | 20 |
| **ВЕТОВО** | **ОБЩО** | **ГЕРБ-СДС** | **ПП-ДБ** | **ДПС** | **В** | **БСП** | **ИТН** |
| ОБЩО | 179 | 46 | 42 | 25 | 24 | 21 | 21 |
| РЪКОВОДСТВО | 63 | 18 | 17 | 10 | 9 | 6 | 3 |
| ЧЛЕНОВЕ | 116 | 28 | 25 | 15 | 15 | 15 | 18 |
| **ДВЕ МОГИЛИ** | **ОБЩО** | **ГЕРБ-СДС** | **ПП-ДБ** | **ДПС** | **В** | **БСП** | **ИТН** |
| ОБЩО | 121 | 30 | 28 | 17 | 16 | 15 | 15 |
| РЪКОВОДСТВО | 45 | 13 | 12 | 7 | 7 | 4 | 2 |
| ЧЛЕНОВЕ | 76 | 17 | 16 | 10 | 9 | 11 | 13 |
| **ИВАНОВО** | **ОБЩО** | **ГЕРБ-СДС** | **ПП-ДБ** | **ДПС** | **В** | **БСП** | **ИТН** |
| ОБЩО | 136 | 32 | 30 | 19 | 19 | 18 | 18 |
| РЪКОВОДСТВО | 54 | 16 | 14 | 8 | 8 | 5 | 3 |
| ЧЛЕНОВЕ | 82 | 16 | 16 | 11 | 11 | 13 | 15 |
| **СЛИВО ПОЛЕ** | **ОБЩО** | **ГЕРБ-СДС** | **ПП-ДБ** | **ДПС** | **В** | **БСП** | **ИТН** |
| ОБЩО | 141 | 36 | 32 | 20 | 19 | 17 | 17 |
| РЪКОВОДСТВО | 51 | 15 | 14 | 8 | 7 | 5 | 2 |
| ЧЛЕНОВЕ | 90 | 21 | 18 | 12 | 12 | 12 | 15 |
| **ЦЕНОВО** | **ОБЩО** | **ГЕРБ-СДС** | **ПП-ДБ** | **ДПС** | **В** | **БСП** | **ИТН** |
| ОБЩО | 80 | 20 | 18 | 11 | 11 | 10 | 10 |
| РЪКОВОДСТВО | 30 | 9 | 8 | 5 | 4 | 3 | 1 |
| ЧЛЕНОВЕ | 50 | 11 | 10 | 6 | 7 | 7 | 9 |

 Проектът бе подложен на гласуване.

 Гласували: „ЗА“ - Милена Хинкова - председател, Стела Стоилова - зам.-председател, Шейнур Еюб - зам.-председател, Лиляна Владимирова - зам.-председател, Ина Райчева-Цонева - зам.-председател, Иван Дойнов-секретар, Стефан Донев - член, Бранимир Стефанов – член, Стефан Бонев– член, Димитър Димитров-член

 Против – Няма

**Решение № 10-ЕП/НС, Русе, 25.04.2024 г. бе прието.**

 По **т. 2** Разни:

 Относно: Определяне на реда за разглеждане на жалби и сигнали, подадени до РИК 19 - Русе, постановените по тях решения и определяне на ред за комплектуване на преписките по жалбите срещу решенията на комисията, при произвеждане на изборите за членове на Европейския парламент от Република България и за народни представители на 9 юни 2024 г.

 На основание чл. 73 от Изборния кодекс във връзка с Решение № 62/04.04.2019 г. и Решение № 3075-ЕП/НС/15.04.2024 г. на ЦИК, Районната избирателна комисия,

Р Е Ш И:

 Решенията на Районната избирателна комисия могат да се обжалват в тридневен срок от обявяването им пред Централната избирателна комисия, която се произнася в тридневен срок с решение.

 Решението на Районна избирателна комисия, потвърдено с решение на Централната избирателна комисия, подлежи на обжалване по реда на чл. 98, ал. 2 от Административно-процесуалния кодекс пред тричленен състав на административния съд по местонахождение на съответната районната избирателна комисия.

 В останалите случаи решението на Централната избирателна комисия се обжалва пред Върховния административен съд.

 Срокът за обжалване на решенията на Районната избирателна комисия започва да тече от по-късното по ред обявяване/публикуване на решението чрез поставянето им на таблото за обяви, находящо се на входа на Общината, и оповестяването му на интернет страницата на РИК Русе.

 Подадените по електронната поща жалби и сигнали следва да бъдат подписани, както и да съдържат данни за подателя, заявен адрес за кореспонденция, телефон за връзка, електронен адрес.

 На основание чл. 111, ал. 4 от АПК, не се образуват производства по анонимни сигнали.

 Регистрираните документи се предават на председателя на РИК Русе или на ръководителите на работната група по жалбите и сигналите, които се разпределят на член/членове на Районна избирателна комисия, респективно на работната група за доклад на заседание на комисията.

 Процедура за разглеждане на жалби и сигнали:

 • Членът/членовете на Районна избирателна комисия, на когото/които са разпределени жалбата или сигнала, следва да ги представят за решение на РИК в тридневен срок от постъпването им.

 • Този срок не се прилага при произнасяне по жалби и сигнали за нарушаване на реда за провеждане на предизборната кампания от доставчици на медийни услуги. В тези случаи срокът е до 24 часа от получаването на жалбата или сигнала в комисията.

 • Когато комисията установи, че не е компетентна да разгледа жалбата или сигнала, същата се препраща до компетентния орган с копие до подателя.

 • Когато членът на РИК установи нередовности в жалбата или сигнала, подателят се уведомява (по електронна поща, телефон или на адрес с писмо), с указание за отстраняване в тридневен срок. След отстраняване на нередовностите, членът на Районната избирателна комисия –докладва жалбата или сигнала в заседание на комисията за разглеждане в тридневен срок с проект за решение.

 • Когато в жалбата или сигнала са от естество, което не налага комисията да се произнася с решение, а само да предприеме действия - указания, проверка и т.н., комисията уведомява писмено подателя на жалбата или сигнала.

 • Когато в жалбата или сигнала не се съдържат твърдения за нарушение на разпоредбите на Изборния кодекс, комисията може да реши жалбата или сигналът да останат за сведение.

 • Когато комисията установи, че следва да се изискат допълнителни документи, произнасянето по жалбата или сигнала се отлага до получаването им и комплектуването на преписката.

 • Комисията се произнася с решение по постъпилата жалба или сигнал в тридневен срок.

 Постъпилите жалби и сигнали в изборния ден се разглеждат в срок до 1 час от постъпването им в комисията и преди края на изборния ден при спазване на приет от РИК Русе ред.

 В Районната избирателна комисия се поддържа електронен регистър на жалбите и сигналите при спазване на Закона за защита на личните данни и съгласно решения на ЦИК относно приемане на образец на електронен публичен регистър на жалбите и сигналите, подадени до комисията, постановените решения по тях и указания за комплектуване на преписките по жалбите срещу решения на РИК.

 Приема следния ред за комплектуване на преписките по жалбите срещу решенията Комисията:

 При постъпване на жалба срещу решение на РИК Русе, същата следва незабавно да бъде заведена във входящия, като се отбелязват датата и часът на постъпването й. Входящият номер на жалбата в регистъра, датата и часът на постъпването й се отбелязват върху самата жалба и върху копието на жалбоподателя.

 Член на РИК Русе отбелязва жалбата и в електронния регистър.

 След завеждане на жалбата във входящия регистър на комисията, тя се комплектува с необходимите документи и книжа и се изпраща в ЦИК.

 Жалбите и приложенията към тях незабавно се изпращат в сканирани копия на електронната поща на Централната избирателна комисия – cik@cik.bg. Едновременно с това жалбата и приложенията се изпращат незабавно по куриер до ЦИК в оригинал, с придружително писмо.

 Към жалбата се прилагат:

 - Копие от решението, което се обжалва, подписано от председателя и секретаря на РИК.

 - Копие от екземпляра на обжалваното решение, който е поставен на общодостъпното място за обявяване решенията на РИК Русе и който съдържа удостоверяване на коя дата и в колко часа решението е било обявено на таблото на Районната избирателна комисия, както и на коя дата и в колко часа е свалено от таблото, подписано от председателя и секретаря на комисията. Копие на разпечатка от интернет страницата на комисията, която съдържа публикувания екземпляр от обжалваното решение и данни за датата и часа на публикуването.

 - Извлечение от протокола на комисията, което да съдържа данни колко членове са присъствали на заседанието на Районната избирателна комисия, разискванията при вземане на обжалваното решение, колко членове са гласували „за“ и колко „против“, както и ако има особено мнение. Извлечението от протокола следва да е подписано от председателя и секретаря на Районната избирателна комисия. Вместо извлечение от протокола може да се изпрати копие от протокола, подписано от председател и секретар.

 - Пълномощното на лицето, когато жалбата се подава чрез пълномощник.

 - Приложените към жалбата документи.

 - Други документи, послужили като основание за вземане на решението (заявления, молби, удостоверения, становища, пълномощни и др.), служебно и допълнително събрани и обсъждани от РИК при вземане на решението.

 Когато се обжалват решенията за регистрации на застъпници, следва да се изпращат копия от заявленията и документите за регистрация, както и от страницата от съответния регистър с направените в него вписвания.

 Районната избирателна комисия следва да изпрати незабавно и всички допълнително изискани от член на ЦИК материали и книжа във връзка с комплектуването на жалбите срещу решенията на РИК.

 Проектът бе подложен на гласуване.

 Гласували: „ЗА“ - Милена Хинкова - председател, Стела Стоилова - зам.-председател, Шейнур Еюб - зам.-председател, Ина Райчева-Цонева - зам.-председател, Иван Дойнов-секретар, Бранимир Стефанов – член, Стефан Бонев– член.

 Против – Лиляна Владимирова - зам.-председател, Стефан Донев – член, Димитър Димитров-член.

**Решение № 11-ЕП/НС, Русе, 25.04.2024 г. бе прието.**

 Поради изчерпване на дневния ред заседанието бе закрито в 17:15 часа.

 **ПРЕДСЕДАТЕЛ:**

 **/Милена Хинкова/**

 **СЕКРЕТАР:**

 **/Иван Дойнов/**